אהרן ליכטנשטיין

הרב ד"ר אהרן ליכטנשטיין (כ"ח אייר ה'תרצ"ג , פראנקרייך - א' אייר ה'תשע"ה , ישראל) איז געווען ראש ישיבה פון דער הר עציון ישיבה אין אלון שבות, ער איז באלוינט געווארן מיטן ישראל פריז פאר תורה ליטעראטור, און ער האט געהאט א דאקטאראט אין ענגלישער ליטעראטור. ער איז געווען פון די אויסגעצייכנטע רבנים פונעם מאדערן ארטאדאקסישן יידנטום אין ישראל און די פאראייניגטע שטאטן.

הרב ליכטנשטיין ווערט פאררעכנט פאר א תלמיד מובהק פון הרב יוסף דוב הלוי סאלאווייטשיק און זיין דרך אין לערנען האט א השפעה פונעם בריסקער דרך.

ביאגראפיע
אהרן ליכטנשטיין איז געבוירן געווארן אין 1933 אין פאריז, פראנקרייך. אין 1940, עטלעכע חדשים נאך וואס פראנקרייך איז איינגענומען געווארן דורך די נאציס, האט זיין משפחה באוויזן צו אנטלויפן צו די פאראייניגטע שטאטן. ער האט געלערנט אין ישיבת חיים בערלין ביי הרב יצחק הוטנער און הרב אהרן סאלאווייטשיק, אבער זיין עיקר חינוך האט ער באקומען אין ישיבה אוניווערסיטעט ביי הרב יוסף דוב הלוי סאלאווייטשיק פון וועמען ער האט באקומען היתר הוראה אין 1959. אין 1960 האט ער געהייראט הרב יוסף דוב'ס טאכטער - ד"ר טובה ליכטנשטיין. הרב ליכטנשטיין האט געהאלטן את הרב יוסף דב פאר זיין רבי מובהק. 

פאראלעל צו זיין לערנען אין ישיבה אוניווערסיטעט, האט ער געלערנט ענגלישע ליטעראטור, און אין 1957 האט ער געענדיגט זיין  דאקטאראט ביי הארווארד אוניווערסיטעט.
א קורצע צייט איז ער געווען א לעקטאר פון ענגלישער ליטעראטור אין שטערן קאלעדזש, א ווייבער קאלעדזש וואס איז שייך צו ישיבה אוניווערסיטעט, אויך איז ער געווען ראש כולל אין ישיבת רבנו יצחק אלחנן.

אין יאר תשס״ה זענען ער מיט זיין ווייב זיך געצויגן קיין אלון שבות וואו ער איז געווארן ראש ישיבה פון דער הר עציון ישיבה.

משפחה
רבי אהרן און זיין ווייב ד״ר טובה האבן געהאט זעקס קינדער:
 רבי משה ליכטנשטיין, ראש ישיבה אין הר עציון
 רבי יצחק ליכטנשטיין, ראש ישיבה אין תורה ודעת

קאַטעגאָריע:אמעריקאנער רבנים
קאַטעגאָריע:ראשי ישיבות אין ישראל